Euroopa Liidu Teataja L 025 , 29/01/2002 Lk 0024 - 0024



Komisjoni määrus (EÜ) nr 156/2002, 28. jaanuar 2002, millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artikli 31 lõiget 14, ning arvestades järgmist: (1) Vastavalt komisjoni 26. jaanuari 1999. aasta määruse (EÜ) nr 174/1999 (millega sätestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta, [3] viimati muudetud määrusega (EÜ) nr 2298/2001 [4]) artiklile 15 sõltub juustu eksporditoetuse maksmine sihtkohast. Luxembourgis 21. juunil 1999 sõlmitud Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kahepoolse kokkuleppe alusel kaotatakse Šveitsi eksporditava juustu puhul makstavad toetused alates kuupäevast, mil jõustub kõnealune kokkulepe, mis on praegu ratifitseerimisel. Kõnealuse kokkuleppe artikli 17 alusel jõustub see ratifitseerimiskirjade hoiuleandmise või kõikide kõnealuses artiklis nimetatud kokkulepete kinnitamise kohta lõpliku teate saamisele järgneva teise kuu esimesel päeval. Kokkuleppe sätete järgimise tagamiseks lühendatakse komisjoni määrusega (EÜ) nr 2594/2001 [5] (milles sätestatakse erand määrusest (EÜ) nr 174/1999) asjaomaste litsentside kehtivusaega nii, et toetuse eelkinnitusega välja antud litsentsid, mille puhul on sihtkohaks Šveits, ei kehti enam kokkuleppe jõustumise ajal. Kuna Šveits kuulub tsooni "muud sihtkohad" ja on tolliliidus Liechtensteiniga, võib eespool nimetatud määruse artikli 15 lõike 1 alusel litsentsi, mille väljaandmisel on sihtkohaks märgitud muu sihtkoht kui Šveits, kasutada eksportimiseks Šveitsi või eksportimiseks Liechtensteini, eesmärgiga tooteid turustada Šveitsis. Kõnealuse kõrvalesuunamise vältimiseks tuleks luua kaks eraldi tsooni, üks Šveitsi ja teine Liechtensteini jaoks. (2) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 174/1999 artikli 15 lõige 3 asendatakse järgmisega: "3. Lõikes 1 osutatud tsoonid on järgmised: - I tsoon: sihtkohakoodid 055, 060, 070 ja 091–096 (kaasa arvatud), - II tsoon: sihtkohakoodid 072–083 (kaasa arvatud), - III tsoon: sihtkohakood 400, - IV tsoon: sihtkohakood 037, - V tsoon: sihtkohakood 039, - VI tsoon: kõik muud sihtkohakoodid." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse selle jõustumise päeval või hiljem taotletavate litsentside suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. jaanuar 2002 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 193, 29.7.2000, lk 10. [3] EÜT L 20, 27.1.1999, lk 8. [4] EÜT L 308, 27.11.2001, lk 16. [5] EÜT L 345, 29.12.2001, lk 32. --------------------------------------------------